CELEX: 22018D0800
Language: lv
Date: 2017-06-13 00:00:00
Title: EEZ Apvienotās komitejas Lēmums Nr. 105/2017 (2017. gada 13. jūnijs), ar ko groza EEZ līguma XI pielikumu (Elektroniskie sakari, audiovizuālie pakalpojumi un informācijas sabiedrība) [2018/800]

7.6.2018   
               
               
                  LV
               
               
                  Eiropas Savienības Oficiālais Vēstnesis
               
               
                  L 142/3
               
            EEZ APVIENOTĀS KOMITEJAS LĒMUMS
      Nr. 105/2017
      (2017. gada 13. jūnijs),
      ar ko groza EEZ līguma XI pielikumu (Elektroniskie sakari, audiovizuālie pakalpojumi un informācijas sabiedrība) [2018/800]
      EEZ APVIENOTĀ KOMITEJA,
      ņemot vērā Līgumu par Eiropas Ekonomikas zonu (“EEZ līgums”) un jo īpaši tā 98. pantu,
      tā kā:
      
                  (1)
               
               
                  EEZ līgumā jāiekļauj Eiropas Parlamenta un Padomes 2017. gada 17. maija Regula (ES) 2017/920, ar ko groza Regulas (ES) Nr. 531/2012 noteikumus par viesabonēšanas vairumtirgiem (1).
               
            
                  (2)
               
               
                  EEZ līgumā jāiekļauj Komisijas 2016. gada 15. decembra Īstenošanas regula (ES) 2016/2286, kurā izklāstīti detalizēti noteikumi par godīgas izmantošanas politikas piemērošanu un mazumtirdzniecības viesabonēšanas papildmaksas atcelšanas ilgtspējas novērtēšanas metodiku un viesabonēšanas pakalpojumu sniedzēja pieteikumu uz novērtējumu (2).
               
            
                  (3)
               
               
                  EEZ līgumā jāiekļauj Komisijas 2016. gada 16. decembra Īstenošanas regula (ES) 2016/2292, kas nosaka mobilā savienojuma pabeigšanas visas Savienības maksimālo likmju vidējo svērto vērtību un atceļ Īstenošanas regulu (ES) 2015/2352 (3).
               
            
                  (4)
               
               
                  Ar Īstenošanas regulu (ES) 2016/2292 atceļ Komisijas Īstenošanas regulu (ES) 2015/2352 (4), kas ir iekļauta EEZ līgumā un līdz ar to saskaņā ar EEZ līgumu ir jāatceļ.
               
            
                  (5)
               
               
                  Tādēļ attiecīgi būtu jāgroza EEZ līguma XI pielikums,
               
            IR PIEŅĒMUSI ŠO LĒMUMU.
      1. pants
      EEZ līguma XI pielikumu groza šādi:
      
                  1)
               
               
                  pielikuma 5.cu punktam (Eiropas Parlamenta un Padomes Regula (ES) Nr. 531/2012) pievieno šādu ievilkumu:
                  
                              “—
                           
                           
                              
                                 32017 R 0920: Eiropas Parlamenta un Padomes 2017. gada 17. maija Regulu (ES) 2017/920 (OV L 147, 9.6.2017., 1. lpp.)”;
                           
                        
            
                  2)
               
               
                  pielikuma 5.cu punktam (Eiropas Parlamenta un Padomes Regula (ES) Nr. 531/2012) pievieno šādu pielāgojumu:
                  
                              “c)
                           
                           
                              Regulas noteikumus, kas attiecas uz BEREC uzdevumiem, piemēro saskaņā ar EEZ Apvienotās komitejas lēmumu, ar kuru EEZ līgumā iekļauj Eiropas Parlamenta un Padomes Regulu (EK) Nr. 1211/2009, un no šā lēmuma spēkā stāšanās dienas.”;
                           
                        
            
                  3)
               
               
                  pēc 5.cub punkta (Komisijas Īstenošanas regula (ES) 2015/2352) iekļauj šādu punktu:
                  
                              “5.cuc
                           
                           
                              
                                 32016 R 2286: Komisijas 2016. gada 15. decembra Īstenošanas regula (ES) 2016/2286, kurā izklāstīti detalizēti noteikumi par godīgas izmantošanas politikas piemērošanu un mazumtirdzniecības viesabonēšanas papildmaksas atcelšanas ilgtspējas novērtēšanas metodiku un viesabonēšanas pakalpojumu sniedzēja pieteikumu uz novērtējumu (OV L 344, 17.12.2016., 46. lpp.)”;
                           
                        
            
                  4)
               
               
                  pielikuma 5.cub punkta (Komisijas Īstenošanas regula (ES) 2015/2352) tekstu aizstāj ar šādu:
                  “32016 R 2292: Komisijas 2016. gada 16. decembra Īstenošanas regula (ES) 2016/2292, kas nosaka mobilā savienojuma pabeigšanas visas Savienības maksimālo likmju vidējo svērto vērtību un atceļ Īstenošanas regulu (ES) 2015/2352 (OV L 344, 17.12.2016., 77. lpp.).”
               
            2. pants
      Regulas (ES) 2017/920, Īstenošanas regulu (ES) 2016/2286 un (ES) 2016/2292 teksts islandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.
      3. pants
      Šis lēmums stājas spēkā 2017. gada 14. jūnijā, ja ir iesniegti visi paziņojumi saskaņā ar EEZ līguma 103. panta 1. punktu (*1)
      
      4. pants
      Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
      
         Briselē, 2017. gada 13. jūnijā
         
            
               EEZ Apvienotās komitejas vārdā –
            
            
               priekšsēdētājs
            
            Claude MAERTEN
         
      
      
         (1)  OV L 147, 9.6.2017., 1. lpp.
      
      
         (2)  OV L 344, 17.12.2016., 46. lpp.
      
      
         (3)  OV L 344, 17.12.2016., 77. lpp.
      
      
         (4)  OV L 331, 17.12.2015., 7. lpp.
      
      
         (*1)  Konstitucionālas prasības nav norādītas.